[ε]πι ηγεμαχου αρχοντος μηνος πυανοψιωνος πεμπτει ισταμενου αγορα κυρια των θιασωτων εδοξεν τοις θιασωταις κλεων λεωκρατου σαλαμινιος ειπεν επειδη δημητριος γραμματευς αιρεθεις υπο των θιασωτων επι κλεαρχου αρχοντος καλως και δικαιως επεμεληθη των κοινων παντων και τους λογισμους απεδωκεν ορθ[ω]ς και δικαιως και ευθυνας εδωκεν ων τε αυτος εκυριευσεν και [τ] α προς τους αλλους εξελογισατο οσοι τι των κοινων διεχειρισαν και νυν διατελει τα συνφεροντα πραττων και λεγων υπερ των θιασωτων και κοινηι και ιδιαι υπερ εκαστου και ψηφισαμενων των θιασωτων μισθον αυτωι διδοσθαι εκ του κοινου και τουτον επεδωκε τοις θιασωταις αγαθηι τυχηι δεδοχθαι τοις θιασωταις επαινεσαι δημητριον σωσανδρου ολυνθιον αρετης ενεκα και δικαιοσυνης ης εχων διατελει προς το κοινον των θιασωτων και στεφανωσαι αυτον αναθηματι απο 0 δραχμων το δε αναθημα αναθειναι εν τωι ιερωι ου αν βουληται αιτησας τους θιασωτας οπως αν και οι αλλοι φιλοτιμωνται εις τους θιασωτας ειδοτες οτι χαριτας αποληψονται παρα των θιασωτων αξιας των ευεργετηματων τον δε ταμιαν τον επι ηγεμαχου αρχοντος δουναι το αργυριον εις το αναθημα και επιμεληθηναι του αναθηματος οπως αν την ταχιστην συντελεσθει στεφανωσαι δε αυτον και θαλλου στεφανωι ηδη αναγορευειν δε τονδε τον στεφανον τους ιεροποιους τους αει λανχανοντας ιεροποειν μετα τας σπονδας οτι στεφανοι το κοινον τωιδε τωι στεφανωι δημητριον αρετης ενεκα και ευνοιας ης εχων διατελει εις τους θιασωτας εαν δε μη αναγορευσωσι αποτινετωσαν τωι κοινωι 0 δραχμας. αναγραψαι δε τοδε το ψηφισμα προς τωι αναθηματι. οι θιασωται δημητριον ολυνθιον.
Att. — stoich. 28 — 300/299